Fra 1914 fikk man også 4-årige landsgymnas. Landsgymnasene ble opprettet for å kunne gi bygdeungdommen en mulighet til å ta examen artium. Tidligere var elevene henvist til å ta middelskole og gymnas i byene, noe kun få gjorde. Ved lov av 26. juni 1914 ble 1896-loven tilpasset landsgymnas. I 1915 vedtok Stortinget at det skulle settes i gang landsgymnas på Voss, med oppstart høsten 1916. I perioden fram til 1940 ble det etablert landsgymnas flere steder i landet.